Kichwa: Shinikizo ya kuwa mrembo nchini Bangladesh\nKwa kuzingatia jina la hapo juu la makala ya kuwaziwa, fikiria makala.\n
''Katika mchakato huo wa kutaka kuwa warembo tunalazimishwa kujivua ,hali ambayo ni ya uchungu mno. Tunajificha hali ya kutoweza kujitambua sisi wenyewe''. 

Wanawake hawa katika picha hizi za Habiba wanavutia lakini sura zao hufichwa , wakiwakilisha hasara ya nafsi zao licha ya kwamba wamefanya juhudi za kila aina  ili kuwa warembo. 

Habiba anataka kuvutia hisia jinsi wanawake wa Bangladesh wanavyotumia kila njia ili kuwafurahisha wengine.

Akizungumza na BBC Bengali, Habiba amesema kuwa wazo hilo la msururu wa makala hayo unatokana na yale aliopitia yeye mwenyewe.

Bi Nowrose anasema kuwa alilazimika kukabiliana na matarajio ya watu wengine.

"Nilipofuzu kutoka chuo kikuu nilpata watu wengi wanatarajia mengi kutoka kwangu . Nilitakiwa kuolewa na kupata mtoto , kupata kazi na mshahara mzuri. Nimeona ikitokea kwa wasichana wengi -wanalazimka kusahau kile wanachotaka maishani''.

Katika mwaka wake wa kwanza kama mpiga picha , Habiba alihisi kwamba licha ya kufanya bidii haikutosha. 

Iwapo wewe ni mwanamke na unataka kuonyesha kwamba unaweza lazima ufanye bidii mara mbili zaidi ya vile wanavyofanya wanaume. 

Hatimaye Habiba alijiona amenaswa: Nilihisi kana kwamba nilikuwa najisahau . Baadaye nilianza kufanya kazi ili kujifurahisha.

Takriban miaka sita katika kazi yake kama mpiga picha , Habiba alianzisha makala yake ya 'yaliojificha'. 

''Nilianza msururu wa makala haya kama njia ya kukataa niliopitia na kuwanyima watu wengine matarajio yao'', anasema.

Wakati Habiba alipoanzisha maonyesho ya picha hizo 2016 mjini Dhaka, anasema kuwa zilipokewa na maswali mengi. 

Wanawake wengi walielewa ujumbe wake lakini wanaume walihitaji kulezewa zaidi. 

''Wanawake walielewa kazi niliofanya kutokana na uzoefu waliokuwa nao katika shughuli hiyo ya urembo lakini kwa wanaume haikuweza kuwa rahisi kuelewa''.

Habiba anasema kwamba hakuna wanawake wengi wapiga picha nchini Bangladesh na hizo ndio miongoni mwa sababu . Lakini mambo yameanza kubadilika .